Diari Oficial de la Generalitat Valenciana


Sumari del DOGV 6761, del 25-04-2012 (2012/3832)

RESOLUCIÓ de 28 de març de 2012, de la subsecretària de la Conselleria d'Agricultura, Pesca, Alimentació i Aigua, per la que s'autoritza la transferència de crèdits entre les línies de subvenció T1907 i T6175 del capítol VII del programa pressupostari 714.40, concentració de l'oferta i el cooperativisme, per import de 6.050,00 €. Expedient número 12.003/12.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6761

Data del DOGV
:   25-04-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/3832


Data del document
:   28-03-2012

Organisme emissor
:   Conselleria d'Agricultura, Pesca, Alimentació i Aigua

Tipus de document
:   Resolució

RESOLUCIÓ de 28 de març de 2012, de la subsecretària de la Conselleria d'Agricultura, Pesca, Alimentació i Aigua, per la que s'autoritza la transferència de crèdits entre les línies de subvenció T1907 i T6175 del capítol VII del programa pressupostari 714.40, concentració de l'oferta i el cooperativisme, per import de 6.050,00 €. Expedient número 12.003/12. [2012/3832]  
La directora general d'Empreses Agroalimentàries i Desenrotllament Rural remet una proposta de transferència de crèdits entre línies de subvenció genèrica del capítol VII del Programa 714.40  
L'origen de la modificació radica en l'estimació d'un recurs de reposició interposat contra una resolució de 29 de desembre de 2011, de la directora general d'Empreses Agroalimentàries i Desenrotllament Rural, que anul·lava una ajuda tramitada amb càrrec a la línia T.6175. Vist que la dita línia no figura en els Pressupostos de la Generalitat per a l'exercici 2012, s'escau la seua reobertura, a fi de procedir des d'ella al pagament de la referida ajuda per import de 6.050 euros, resultat de l'estimació del recurs de reposició interposat per la mercantil Maison Augier, SL.  
D'altra banda, la línia T1907 del mateix programa, «Millora, transformació, comercialització sector agroalimentari», finançada íntegrament amb fons propis de la Generalitat no condicionats, té crèdits suficients per a permetre una transferència de crèdits per l'import sol·licitat.  
  
D'acord amb l'anteriorment exposat,  
Examinada la proposta de la directora general d'Empreses Agroalimentàries i Desenrotllament Rural,  
Vist l'informe de l'Oficina Pressupostària d'esta conselleria,  
Comprovat l'informe fiscal de conformitat emés per la Intervenció Delegada en la Conselleria d'Agricultura, Pesca, Alimentació i Aigua,  
  
En virtut del que preveu l'article 20.1.b) de la Llei 10/2011, de Pressupostos de la Generalitat per a l'exercici 2012, que assigna les competències per a l'autorització d'expedients de modificació de crèdits com el present al titular de la conselleria respectiva, i del que disposa l'apartat segon, punt 5, de la Resolució de 20 de gener de 2012, de la consellera d'Agricultura, Pesca, Alimentació i Aigua, per la qual es deleguen determinades atribucions en distints òrgans de la referida conselleria (DOCV núm. 6698), resolc  
  
Primer  
Acordar la reobertura de la línia de subvenció T6175, «Ajudes al desenrotllament de microempreses agroalimentàries», dins de l'aplicació pressupostària 25.04.35.986.08.2.  
  
Segon  
Autoritzar l'increment en l'estat de gastos de l'aplicació pressupostària 44.37.75.561.21.9, línia de subvenció T6175, «Ajudes al desenrotllament de microempreses agroalimentàries», per import de 6.050,00 €.  
  
Tercer  
Aprovar una minoració en l'estat de gastos de l'aplicació pressupostària 22.46.36.089.80.1, línia de subvenció T1907, «Millora,,transformació, comercialització sector agroalimentari» per import de 6.050,00 €.  
  
València, 28 de març de 2012.- La consellera, p.d., la subsecretària (Orde de 20.01.2012, DOCV núm. 6698, de 24.01.2012): Amparo Montoro Blasco.